Diari Oficial de la Generalitat Valenciana


Sumari del DOGV 4637, del 25-11-2003 (2003/12423)

Informació pública de la suspensió de l'atorgament de llicències municipals per a la parcel·lació de terrenys, edificació, demolició i qualssevol altres anàlegs a les àrees fixades en l'informe emés per l'oficina tècnica municipal.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12289


Organisme emissor
:   Ajuntament del Fondó de Les Neus

Tipus de document
:   Anunci

Informació pública de la suspensió de l'atorgament de llicències municipals per a la parcel·lació de terrenys, edificació, demolició i qualssevol altres anàlegs a les àrees fixades en l'informe emés per l'oficina tècnica municipal. [2003/M12532]
  
El Ple de l'Ajuntament, en sessió celebrada el passat dia 15 d'octubre de 2003, va acordar, entre altres punts, el següent acord, la part dispositiva del qual diu:
  
Primer
  
Suspendre l'atorgament de llicències municipals per a la parcel·lació de terrenys, edificació, demolició i qualssevol altres anàlegs a les àrees fixades en l'informe emés per l'oficina tècnica.
  
Segon
  
Que es procedisca a la publicació del present acord en el Diari Oficial de la Generalitat Valenciana i en un dels diaris de major difusió a la província perquè en prengueu coneixement i als efectes oportuns.
  
Tercer
  
Facultar l'alcalde president o qui legalment el substituïsca o en qui delegue per a l'execució dels actes necessaris per al compliment del que s'ha acordat.
  
ANNEX
  
Informe tècnic àrees afectades per la suspensió:
  
- Zona denominada com a Racó de Michavilla, que limita al nord amb el sòl forestal de la Serra de l'Ofra; al sud amb el sòl forestal de la Serra del Vizcayo; a l'est amb el límit del terme municipal amb Aspe; i a l'oest amb la Sendera de l'Amistat.
  
- Polígon cadastral número tres, pel que fa al sòl no urbanitzable. Limita al nord amb camí i polígon 2; al sud amb el nucli urbà; a l'est amb la Sendera de l'Amistat; i a l'oest amb la carretera CV-844.
  
- Porció del polígon cadastral número 1 que limita al sud amb la Sendera de l'Amistat; al nord amb la mateixa sendera; a l'oest el camí de l'Almistech; i a l'est amb la Serra de l'Ofra.
  
La classificació actual del sòl és la de sòl no urbanitzable grau 1 i una porció de sòl no urbanitzable protecció forestal, denominada Pinada del Racó.
  
Cosa que pose en coneixement als efectes oportuns, amb l'avís que contra la present resolució, que posa fi a la via administrativa, podrà interposar-se recurs de reposició potestativament en el termini d'un mes, a partir del dia següent al de la publicació d'este anunci, o bé interposar directament recurs contenciós administratiu en el termini de dos mesos, a partir del dia següent al de la data de recepció d'esta notificació davant la Sala Contenciosa Administrativa del Tribunal Superior de Justícia de la Comunitat Valenciana i sense perjuí de poder presentar qualsevol altre recurs que s'estime oportú.